27. 4. 88 De Europæiske Fællesskabers Tidende Nr. L 106/21 KOMMISSIONENS FORORDNING (EØF) Nr. 1090/88 af 26. april 1988 om retsbevarende foranstaltninger i frugt- og grønsagssektoren, for så vidt angår blomkål KOMMISSIONEN FOR DE EUROPÆISKE FÆLLESSKABER HAR — ' under henvisning til Traktaten om Oprettelse af Det, Europæiske Økonomiske Fællesskab, særlig artikel 5 og 155, under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grønsager (!), senest ændret ved forordning (EØF) nr.  824/88 P), og ud fra følgende betragtninger : I henhold til artikel 16, stk. 1, i forordning (EØF) nr. 1035/72 skal der for hvert af de i bilag II til nævnte forordning anførte produkter og for hvert høstår fastsættes en basispris og en opkøbspris ; afsætningen af de pågæl- dende produkter, som er høstet i et bestemt høstår, sker for blomkål fra maj til april i det følgende år ; for dette produkt har Rådet på nuværende tidspunkt endnu ikke vedtaget den basispris og den opkøbspris, som skåal mDanvendes fra den 1. maj 1988 ; for at kunne varetage de opgaver, der påhviler Kommissionen i henhold til Trakta- ten, er den nødt til at træffe de fornødne retsbevarende foranstaltninger til at sikre kontinuiteten i den fælles landbrugspolitik i sektoren for frugt og grønsager ; foran- staltningerne er af retsbevarende karakter og berører ikke Rådets afgørelse om priserne for høståret 1988/89 ; ved disse retsbevarende foranstaltninger bør der sikres kontinuitet i den i artikel 15 og 19 i forordning (EØF) nr. 1035/72 fortsatte interventionsordning ; derfor bør der for maj 1988 fastsættes de beløb, der skal anvendes som beregningselementer ved bestemmelsen af de priser, til hvilke nævnte interventioner finder sted ; de således fast- lagte beløb svarer til niveauet for de basispriser og de opkøbspriser, der blev fastsat for 1987/88 ; Spanien og Portugal kan i henholdsvis første fase og første etape for frugt og grønsager opretholde de retsfor- skrifter, der under de respektive tidligere nationale ordninger var gældende for så vidt angår ordningen ' for deres interne landbrugsmarked, på de betingelser, der er fastsat henholdsvis i artikel 133 til 135 og artikel 262 til 265 i Tiltrædelsesakten ; derfor gælder de i denne forord- ning fastsatte priser og beløb udelukkende for Fælles- skabet i dets sammensætning pr. 31. december 1985 — UDSTEDT FØLGENDE FORORDNING : Artikel 1 De i artikel 15 og 19 i forordning (EØF) nr. 1035/72 omhandlede interventioner foretages for blomkål i maj 1988 til priser, som er bestemt på grundlag af følgende beløb : — for basisprisen : 30,96 ECU/100 kg netto — for opkøbsprisen : 13,47 ECU/100 kg netto. Disse beløb refererer til »studsede« blomkål, kvalitetsklasse I, i emballage. | Disse beløb omfatter ikke omkostningerne til den embal- lage, i hvilken produktet præsenteres. Artikel 2 Denne forordning træder i kraft den 1. maj 1988. Denne forordnings bestemmelser finder anvendelse uden at foregribe de afgørelser, Rådet skal træffe i henhold til artikel 16, stk. 1, i forordning (EØF) nr. 1035/72. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 26. april 1988. [ ()) EFT nr. L 118 af 20. S. 1972, s. 1. () EFT nr. L 85 af 30. 3. 1988, s. 5. På Kommissionens vegne Frans ANDRIESSEN Næstformand